Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi lentoliikenteen harjoittamisen yhteisistä säännöistä yhteisössä (uudelleen laadittu) /* KOM/2008/0175 lopull. - COD 2006/0130 */





[pic] | EUROOPAN YHTEISÖJEN KOMISSIO | Bryssel 21.4.2008 KOM(2008) 175 lopullinen 2006/0130 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi lentoliikenteen harjoittamisen yhteisistä säännöistä yhteisössä (uudelleen laadittu) 2006/0130 (COD) KOMISSION TIEDONANTO EUROOPAN PARLAMENTILLEEY:n perustamissopimuksen 251 artiklan 2 kohdan toisen alakohdan mukaisestineuvoston vahvistamasta yhteisestä kannasta Euroopan parlamentin ja neuvoston asetuksen antamiseksi lentoliikenteen harjoittamisen yhteisistä säännöistä yhteisössä (uudelleen laadittu) (ETA:n kannalta merkityksellinen teksti) 1. TAUSTA Ehdotus toimitettiin Euroopan parlamentille ja neuvostolle: (KOM(2006) 396 – 2006/0130 (COD) | 18. heinäkuuta 2006 | Euroopan talous- ja sosiaalikomitea antoi lausuntonsa: | 31. toukokuuta 2007 | Euroopan parlamentti antoi lausuntonsa ensimmäisessä käsittelyssä: | 11. heinäkuuta 2007 | Yhteinen kanta vahvistettiin yksimielisesti: | 18.4.2008 | 2. KOMISSION EHDOTUKSEN TAVOITE Komissio esitti 18. heinäkuuta 2006 ehdotuksen asetukseksi lentoliikenteen harjoittamisen yhteisistä säännöistä yhteisössä (uudelleen laadittu), joka korvaa asetukset (ETY) N:o 2407/92, (ETY) N:o 2408/92 ja (ETY) N:o 2409/92 (ns. kolmannen ilmailupaketin)[1]. Ehdotetun uudelleenlaaditun asetuksen tärkeimmät osat ovat seuraavat: 1. Tiukennetaan liikennelupien myöntämistä ja peruuttamista koskevia vaatimuksia. 2. Tiukennetaan ilma-alusten vuokrausta koskevia vaatimuksia. 3. Täsmennetään julkisen palvelun velvoitteisiin sovellettavia sääntöjä: näitä sääntöjä on tarkistettu hallinnollisen taakan keventämiseksi ja sen estämiseksi, että jäsenvaltiot käyttävät julkisen palvelun velvoitteita liiallisesti sulkeakseen tietyt markkinat kilpailulta, sekä tarjouskilpailuun osallistuvien hakijoiden määrän lisäämiseksi. 4. Selkeytetään suhteita kolmansiin maihin: ehdotuksella korvataan kaikki jäsenvaltioiden kahdenväliset sopimukset, jotka edelleen rajoittavat lentoliikennepalvelujen tarjoamisen vapautta. 5. Selkeytetään liikenteen jakamista lentoasemien välillä: nykyinen kaksivaiheinen menettely (jossa ensin määritellään lentoasemajärjestelmä ja sen jälkeen liikenteen jakamissäännöt) korvataan yksivaiheisella menettelyllä, jossa on luovuttu käsitteestä ”lentoasemajärjestelmä”. 6. Parannetaan kuluttajien oikeuksia (hintojen avoimuus ja syrjimättömyys): ehdotuksessa esitetään, että lentoliikenteen hintoihin on sisällyttävä kaikki niihin sovellettavat verot ja maksut ja että lentoliikenteen harjoittajien on tiedotettava kattavasti kuljetus- ja rahtihinnoistaan sekä niihin liittyvistä ehdoista. 3. YHTEISTÄ KANTAA KOSKEVAT HUOMAUTUKSET Yhteinen kanta ei edusta ainoastaan neuvoston kantaa vaan heijastaa myös toimielinten välistä kompromissia, joka neuvoteltiin syksyllä 2007. Euroopan parlamentin liikenne- ja matkailuvaliokunnan puheenjohtaja ilmoitti neuvoston puheenjohtajalle lähettämässään kirjeessä suosittavansa valiokunnalleen näissä olosuhteissa yhteisen kannan hyväksymistä toisessa käsittelyssä, edellyttäen että yhteiseen kantaan sisällytetään Euroopan parlamentin terminologiaehdotus ilma-alusten vuokrauksesta miehistöineen. Liikenne-, televiestintä- ja energianeuvosto hyväksyi tämän kompromissin Euroopan parlamentin esittämine tarkistuspyyntöineen 30. marraskuuta 2007 pitämässään kokouksessa. Lisäksi toimielinten välisissä neuvotteluissa päästiin kompromissiin seuraavista näkökohdista, jotka on sisällytetty yhteiseen kantaan: - Sisämarkkinoiden sosiaaliset näkökohdat: Euroopan parlamentti ja neuvosto ovat tyytyväisiä johdanto-osan 8 a kappaleeseen, jossa viitataan jäsenvaltioiden velvollisuuteen soveltaa asianmukaista kansallista ja yhteisön sosiaalilainsäädäntöä. Lisäksi komissio on sitoutunut ilmoittamaan neuvostolle ja Euroopan parlamentille tulokset tutkimuksestaan, joka koskee lentoliikenteen sisämarkkinoiden vaikutuksia työllisyyteen ja työehtoihin. - Riittävät taloudelliset varat maksettujen summien korvaamiseksi ja matkustajien takaisin kuljettamiseksi konkurssitilanteessa: tätä näkökohtaa ei mainita tekstissä. Komissio aikoo kuitenkin tutkia kaikkien sellaisten toimenpiteiden toteutettavuutta ja vaikutuksia, jotka koskevat velvollisuutta ottaa vakuutussuoja lentolippujen korvaamisen ja takaisinkuljetuskustannusten kattamisen varalta. - Suhteet kolmansiin maihin: neuvosto hylkäsi tämän näkökohdan kokonaan. Jotta kaikki toimielimet pääsisivät yhteiseen sopimukseen, komissio hyväksyy sen, että tekstissä ei ole suhteita kolmansiin maihin koskevia säännöksiä. Komissio on kuitenkin antanut jäsenvaltioiden kanssa yhteisen lausuman yhteistyöstä kolmansien maiden pääsyssä lentoliikenteen sisämarkkinoille. Lisäksi komissio on antanut yksipuolisen lausuman rajoituksista, jotka koskevat yhteistunnusten käyttöä ( code share ) yhteisön ja kolmansien maiden lentoliikenteen harjoittajien välillä, siten kuin se on sisällytetty uuteen 15 artiklan 5 kohtaan. - Lentoliikenteen jakaminen lentoasemien välillä: uusi 19 artikla sallii lentoliikenteen jakamisen lentoasemien välillä, edellyttäen että - lentoasemat palvelevat samaa kaupunkia tai taajama-aluetta, - lentoasemia palvelee riittävä liikenneinfrastruktuuri niin, että niille on mahdollisuuksien mukaan suora yhteys ja että niille pääsee alle puolessatoista tunnissa, tarvittaessa myös yli valtioiden rajojen, - lentoasemien välillä ja lentoasemien sekä niiden palveleman kaupungin tai taajama-alueen välillä on tiheään liikennöidyt, luotettavat ja tehokkaat julkiset liikennepalvelut, - lentoasemat tarjoavat lentoliikenteen harjoittajille tarvittavat palvelut eivätkä rajoita tarpeettomasti niiden kaupallisia mahdollisuuksia. - Hintojen ilmoittaminen: velvoite ilmoittaa hinnat avoimesti ja noudattaa syrjimättömyysperiaatetta on ulotettu koskemaan kaikkia yhteisöstä lähteviä lentoja, myös kolmansien maiden lentoliikenteen harjoittajien suorittamia lentoja (24 artikla). Vastedes lentojen lopullisten hintojen on sisällettävä kaikki niihin sovellettavat verot, lentoasema- ja muut maksut, lisämaksut sekä välityspalkkiot. Johdanto-osan 15 kappaleessa yhteisön lentoyhtiöitä kannustetaan noudattamaan samaa avoimuutta lennoilla, jotka liikennöidään yhteisön lentoasemille. Komissio on tyytyväinen siihen, että sääntöjä parannettiin ja selkeytettiin huomattavasti toimielinten välisissä neuvotteluissa. 4. PÄÄTELMÄ Komissio katsoo, ettei neuvoston yhteisessä kannassa muuteta sen ehdotuksen päätavoitetta eikä henkeä, joten se tukee yhteistä kantaa. Komissio on tyytyväinen siihen, että yhteinen kanta heijastaa toimielinten välisten neuvottelujen tulosta, mikä mahdollistaa ehdotuksen hyväksymisen toisessa käsittelyssä. [1] Asetus (ETY) N:o 2407/92 koskee yhteisön lentoliikenteen harjoittajien toimilupia (EYVL L 240, 24.8.1992, s. 1), asetus (ETY) N:o 2408/92 yhteisön lentoliikenteen harjoittajien pääsyä yhteisön sisäisen lentoliikenteen reiteille (EYVL L 240, 24.8.1992, s. 8) ja asetus (ETY) N:o 2409/92 lentoliikenteen kuljetus- ja rahtimaksuja (EYVL L 240, 24.8.1992, s. 15).